Teodors Grothuss
Teodors (Kristiāns Johans Dītrihs) fon Grothuss (vācu: Theodor (Christian Johann Dietrich) Freiherr von Grotthuß; 1785-1822) bija vācbaltiešu dabaszinātnieks. Pirmās elektrolīzes teorijas ("Grothusa mehānisma") izveidotājs. Kurzemes literatūras un mākslas biedrības biedrs, kuras 1818. gada 6. novembra sēdē tika nolasīts viņa slavenais traktāts "Par gaismas un elektrības ķīmisko darbību".